
CONSILIUL LOCAL AL MUNICIPIULUI 


   S I G H I Ş O A R A 

H O T Ă R Â R E A  NR. 15






         din 27 ianuarie 2011

privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului la propunerea de prelungire a unor contracte de închiriere;

Având în vedere cererile adresate Primăriei municipiului de către beneficiari ai unor contracte de închiriere, având ca obiect terenuri aferente locuinţelor, ocupate de construcţii - garaje auto, spaţii cu altă destinaţie decât locuinţă şi terenuri agricole prin care aceştia solicită prelungirea acestor contracte a căror termen a expirat la data de 31.12.2010 sau expiră la data de 31.01.2011;

Având în vedere clauza din contractele de închiriere, care prevede că la expirarea termenului,  proprietarul/administratorul  poate prelungi contractul, precum şi clauza referitoare la tacita relocaţiune;

 Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere că în urma prelungirii contractelor de închiriere nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;


Având în vedere că prin prelungirea contractelor de închiriere, se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget ; ale Comisiei pentru organizare şi dezvoltare urbanistică; ale Comisiei pentru protecţie socială, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45(3), art. 115 (1) lit. b şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E :
Art.1. Se aprobă prelungirea contractului de închiriere nr. 272/2007, încheiat cu Chelemen Maria, având ca obiect terenul aferent locuinţei – ap. nr. IV, în suprafaţă de 225,00 mp. situat în str. Ecaterina Varga, nr. 21,  a cărui termen a expirat la data de 31.12.2010.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani, cu posibilităţi de prelungire.

Prelungirea contractului de închiriere se va face prin act adiţional.
Art.2. Se aprobă prelungirea contractului de închiriere nr. 616/2006, încheiat cu Tsakatoura Carmen – Mihaela, având ca obiect terenul ocupat de construcţia – garaj, în suprafaţă de 15,00 mp. situat în Cartier Târnava II, poz. 24,  a cărui termen a expirat la data de 31.12.2010.

Începând cu data de 01.01.2011, chiria este de 10,00 lei/mp./an, stabilită în baza art.2 din anexa nr. 9 la Hotărârea Consiliului Local nr. 91/27.05.2010 şi se va indexa cu indicele de inflaţie anual .
Perioada pentru care se aprobă prelungirea contractului de închiriere este de 5 (cinci) ani, cu posibilităţi de prelungire.

Prelungirea contractului de închiriere se va face prin act adiţional.
Art.3. Se aprobă prelungirea contractului de închiriere nr. 531/2006, încheiat cu Săvan Ioan, având ca obiect spaţiul  cu altă destinaţie decât locuinţă – spaţiu comercial - mărfuri nealimentare, în suprafaţă de 24,00 mp. situat în Piaţa Agroalimentară din str. Târnavei, nr. 29, a cărui termen expiră la data de 31.01.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este până la data începerii lucrărilor de sistematizare a Pieţei Agroalimentare din str. Târnavei, nr. 29, dată la care contractul de închiriere încetează de drept, dar nu mai mult de 5 (cinci) ani. 

La data începerii lucrărilor de sistematizare a Pieţei Agroalimentare din str. Târnavei, nr. 29, contractul de închiriere nr. 531/2006 încetează de drept, prin împlinirea termenului, situaţie în care nu mai operează tacita relocaţiune.
Prelungirea contractului de închiriere se va face prin act adiţional.
Art.4. Primăria municipiului se încredinţează cu ducerea la îndeplinire a prezentei.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

9 ex.HG/FM

